ابتدئ بسرد الأحداث واولها على الصعيد الشخصي: لازلت وسأظل محلك راوح البيت والعيال والدوام وفي بعض الاحيان الشاليه وأذا كشخت سافرت بره الكويت العزيزه... مرتاح بشغلي لا لي ولا علي وهذا اهم شي.... ويمكن بالسنه اليديده أشتري تلفزيون يديد بدال الي كسره ولدي ( كسر اله راسه) ويمكن ألا أكيد راح أسوي رجيم بعد ما قامت أم عيالي تعايرني بقوامها الممشوقه مقابل الفخوذ المنفوخه من الشحم ونست الاخت اني دافع 2500 دينار مصاريف لبرنامج الرجيم مالها من جيسي وليس من جيسها العامر.. أفتتحت بال 2008 مدونتي العزيزه نواقيس وتسكرت من اتباع الدين الجديد ومن لعانتي ييتهم بمدونه انا مش كافر مع اني مدون فاشل بس اعضرب وماعندي شغل بعد الشغل..ومحد يدش على مدونتي لانه يعتقد انه راح يكفر ولازم يتسبح ويتوضا 7 مرات بعد القراءه للمودنه ومن بين هذه ال7 مرات لازم وحده بالتراب يتمردغ... بس شسوي انا راضي بمدونتي مع انها من المدونات الي أم صده قالت عنها بوربع .. وأتامل على السنه اليديه اصير أم نص وبعدين ام 750 فلس وبعدها دينار وقتها راح استانس ويمكن وقتها الأعلام مسكرين المدونات؟؟؟